
PËR  SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA RIKONSTRUKSIONI I RRUGËS “QENDRA E RROGOZHINËS-URA E LUSHNJËS”, NË BASHKINË E RROGOZHINËS
 
Në mbështetje të nenit 100 të Kushtetutës dhe të neneve  5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,   me propozimin e Ministrit të Brendshëm, Këshilli i Ministrave
 
VENDOSI:
 
1. Shpronësimin, për interes publik, të pronarit të pasurisë së paluajtshme, pronë private, që preket nga rikonstruksioni i rrugës “Qendra e Rrogozhinës - Ura e Lushnjës”, në bashkinë e Rrogozhinës.
2.  Shpronësimi të bëhet në favor të bashkisë së Rrogozhinës.
3.  Pronari i pasurisë së paluajtshme, që shpronësohet, të kompensohet, në vlerë të plotë,  sipas masës, që paraqitet në tabelën, që i bashkëlidhet këtij vendimi dhe është pjesë përbërëse e tij, për sipërfaqen  250 (dyqind e pesëdhjetë) m2 truall, me një vlerë të përgjithshme shpronësimi  892 750 (tetëqind e nëntëdhjetë e dy mijë e shtatëqind e pesëdhjetë) lekë.
 4.  Vlera e përgjithshme e shpronësimit të përballohet nga të ardhurat e bashkisë së Rrogozhinës, planifikuar në buxhetin e kësaj bashkie.
 5.  Vlera  e shpenzimeve procedurale të përballohet po nga bashkia e Rrogozhinës.
 6.  Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
 7.  Afati i përfundimit të punimeve për këtë objekt të jetë në përputhje me afatet e parashikuara nga bashkia e Rogozhinës. 
8.  Regjistrimi i ri i pasurisë, me sipërfaqe  250 (dyqind e pesëdhjetë) m2 truall, të bëhet brenda 30 ditëve nga data e hyrjes në fuqi të këtij vendimi.
9.  Ngarkohen Ministria e Brendshme dhe bashkia e Rrogozhinës për ndjekjen e zbatimit të këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali Berisha
Të dhënat mbi listën emërore të pronarëve dhe pronave që do të shpronësohen për rikonstruksionin e rrugës qendra e Rrogozhinës-Ura e Lushnjës, në Bashkinë Rrogozhinë

	Emër, mbiemër
	Sipërfaqja në m2
	Çmimi në lekë
	Vlera në lekë
	Lloji i dokumentit
	Zona kadastrale

	1.
	Izet Dranga
	250
	3571
	892 750
	Vërt.pron.
	3234

	
	
	
	
	
	
	

	
	Shuma
	250
	
	892 750
	
	



